**Град Пожаревац**

**Основни подаци**

Пожаревац представља административни, културно-образовни, здравствени, саобраћајни и привредни центар Браничевског округа. Налази се у североисточном делу Србије, на 80 км од Београда и на 15 км од Коридора 10. Такође, град се налази и на веома значајној прузи Београд-Бор-Зајечар, која повезује Тимочку крајину и целу источну Србију са мрежом железничких пруга Републике Србије. Смештен је између три реке: Дунава (Коридор 7), Велике Мораве и Млаве.

Територија града захвата површину од 491 квадратног километра, од чега чак 80% укупне територије чини обрадиво земљиште. Та земља представља и једно од највреднијих богатстава овог краја, плодну стишку равницу и поморавско, подунавско и млавско приобаље.

Састоји се од 2 градска (град Пожаревац и градска општина Костолац) и 25 сеоских насеља.

**Степен развијености**

Према степену развијености јединица локалних самоуправа (ЈЛС), Град Пожаревац спада у прву групу коју чини укупно 20 ЈЛС чији је степен развијености изнад републичког просека.[[1]](#footnote-1)

У Пожаревцу се налази седиште Регионалне развојне агенције Браничево - Подунавље која је акредитована о стране Регионалне развојне Србије и која делује на простору Браничевског и Подунавског управног округа, укључујући и Град Пожаревац.

**Демографија**

На основу процене становништва за 2021. годину, Град Пожаревац има 70.168 становника,[[2]](#footnote-2) што је мање у односу на званични податак из последњег Пописа становништва из 2011. године када је Град имао 75.334 становника, од чега 53.752 живи у граду док 21.582 на селу. Према подацима Републичког завода за статистику за 2021. годину, Град Пожаревац има густину насељености од 147 становника на 1 км2.

Табела 1. Становништво на територији Града Пожаревца на основу Пописа становништва

|  |  |  |  |
| --- | --- | --- | --- |
| **Година** | **Укупан број становника** | **Градско становништво** | **Сеоско становништво** |
| 1991. | 84.678 | 54.250 | 30.428 |
| 2002. | 74.902 | 51.049 | 23.853 |
| 2011. | 75.334 | 53.752 | 21.582 |

Извор: Попис становништва, Републички завод за статистику

У 2021. години укупан број младих је процењен на 12.460 (6.165 жена и 6.295 мушкараца). Исте године радни контингент становништва је процењен на 45.601, од чега су 22.988 жене а 22.613 мушкарци.

Табела 2. Становништво према старосним групама и полу, 2020 - 2021.

|  |  |  |
| --- | --- | --- |
| **Групација** | **2020** | **2021** |
| **Ж** | **М** | **Ж** | **М** |
| Деца старости до 6 година (предшколски узраст) | 2.223 | 2.411 | 2.162 | 2.374 |
| Деца старости 7-14 година (узраст основне школе) | 2.746 | 2.887 | 2.709 | 2.826 |
| Деца старости 15-18 година (узраст средње школе) | 1.587 | 1.663 | 1.567 | 1.661 |
| Деца старости 0-17 година | 6.160 | 6.549 | 6.042 | 6.464 |
| Број младих (15-29 година) | 6.247 | 6.332 | 6.165 | 6.295 |
| Радни контингент становништва (15─64 година) | 23.298 | 22.870 | 22.988 | 22.613 |
| **Укупан број становника** | **36.712** | **34.314** | **36.290** | **33.878** |

Извор: Профил Града Пожаревца, 2022. година, Републички завод за статистику: http://devinfo.stat.gov.rs

**Стање на тржишту рада и привредна активност**

Према областима делатности највеће потребе исказују прерађивачка индустрија, трговина на велико и мало, образовање и грађевинарство док према подручјима рада највеће потребе исказују трговина, угоститељство и туризам, економија, право и администрација, машинство и обрада метала и васпитање и образовање. Исто тако, претходни период карактерише веома слаба територијална и професионална покретљивост радне снаге. Свакако, у 2022. години бележи се пад незапослености у односу на крај 2020. године.

**Запосленост**

На основу података из пописа становништва из 2011. године 2,39% становништва града Пожаревца нема основно образовање, 60,02% становништва старијег од 15 година има средње, више или високо образовање што је за 1,5% веће учешће у односу на стање у Републици Србији тј. квалификациона структура у делу средњег и вишег образовања је изнад републичког просека.

Табела 3. Број запослених у Граду Пожаревцу, 2018-2021.

|  |  |  |  |  |
| --- | --- | --- | --- | --- |
| **Година** | **2018.** | **2019.** | **2020.** | **2021.** |
| Број запослених | 22.187 | 22.277 | 22.274 | 22.055 |

Извор: Нацрт – Локални акциони план запошљавања Града Пожаревца за 2022. годину

Како се из табеле може видети од 2018. године запосленост је расла, да би највећа запосленост забележена у 2019. години када је износила 22.277 упослених лица. Затим се бележи благи пад броја запослених у 2020. години када је износио 22.274 лица, док у 2021. години број запослених лица износи 2.055. У периоду пандемије вируса Ковид 19 Град Пожаревац је успео да сачува радна места на начин да се криза није значајно одразила на пад запослености.

Графикон 1. Регистровани запослени према општини пребивалишта, 2019─2021

Извор: Профил Града Пожаревца, 2022. година, Републички завод за статистику: http://devinfo.stat.gov.rs

Укупан број запослених у правним лицима (привредна друштва, предузећа, задруге, установе и друге организације) и предузетници, лица која самостално обављају делатност и запослени код њих износи 21.637. Од тога, 18.306 чине запослени у правним лицима, док је укупно 3.331 предузетника, лица која самостално обављају делатност и запослени код њих.[[3]](#footnote-3)

Графикон 2. Регистрована запосленост према општини рада по секторима делатности, 2021.

Извор: Општине и региони у Републици Србији, 2021, Републички завод за статистику

Као што је већ напоменуто, Пожаревац је административни, трговачки, саобраћајни, услужни, здравствени и образовни центар Браничевског округа, тако да је неопходно истаћи велики број запослених у сектору трговине, прерађивачке индустрије, рударства, здравства, школства, саобраћаја, и у административним пословима.

Табела 4. Регистрована запосленост, 2021.

|  |  |  |  |  |  |
| --- | --- | --- | --- | --- | --- |
| **Регион/Град****Запосленост према општини рада**  | **Укупно** | **Запослени у правним лицима (привредна друштва, предузећа, установе, задруге и друге организације)** | **Приватни предузетници (лица која самостално обављају делатност) и запослени код њих** | **Регистровани индивидуални пољопривредници** | **Запосленост према општини пребивалишта** |
| Браничевски округ | 41.282 | 28.101 | 8.485 | 4.696 | 44.651  |
| Град Пожаревац  | 22.055 | 18.116 | 3.349 | 590 | 23.460 |
| Пожаревац  | 16.250 | 12.622 | 3.074 | 554 |  |
| Костолац  | 5805 | 5.493 | 275 | 36 |  |

Извор: Нацрт – Локални акциони план запошљавања Града Пожаревца за 2022. годину

Укупан број запослених на подручју Браничевског округа у 2021. години је 41.282, што је за 354 мање у односу на 2020. годину када је укупан број запослених износио 41.636.

Укупан број запослених у 2021. години је износио 22.055. У односу на 2020. годину овај број је мањи за 219, посматрано према општини рада. У истом периоду повећао се број запослених гледано према општини пребивалишта. У 2020. години укупан број запослених Пожаревљана према општини пребивалишта износио је 22.926, а у 2021. години 23.460, што је повећање од 594 особе, односно 9,77%

Проценат запослених у правним лицима на територији града у 2021. години чини 64,46% ове категорије у Браничевском округу.

Приватни предузетници, лица која самостално обављају делатност и запослени код њих у укупном броју запослених у Браничевском округу су заступљени са 20,55% док 11,37% регистровани индивидуални пољопривредни произвођачи.

**Просечне зараде**

У погледу просечних нето зарада запослених, приметан је пораст од 2018. до 2021. године. У просеку, на годишњем нивоу зараде су бележиле раст од 8,5%.

Табела 5. Просечна нето зарада на дан 31.12. (у РСД), 2018-2021.

|  |  |  |  |  |
| --- | --- | --- | --- | --- |
| **Град/Година** | **2018.** | **2019.** | **2020.** | **2021.** |
| Пожаревац | 54.444,00 | 60.888,00 | 65.398,00 | 70.975,00 |

Извор: Нацрт – Локални акциони план запошљавања Града Пожаревца за 2022. годину

**Незапосленост**

У погледу незапослености, приметно је да се број незапослених „лица која траже запослење“ у последње три године повећава, те да су у 2021. повећао за 385 лица у односу на 2020.годину, односно за 825 у односу на 2019. годину када је износио 3.045. Овај пораст незапослености се може објаснити чињеницама да највећи број послодаваца услед пандемије вируса Ковид 19 није био у могућности да повећава обим пословања у 2020. и 2021. години, што је условило мању потражњу за радном снагом, као и повратком одређеног броја лица са привременог рада у иностранству.

Табела 6. Број незапослених у Граду Пожаревцу, 2018-2021.

|  |  |  |  |  |
| --- | --- | --- | --- | --- |
|  | **2018.** | **2019.** | **2020.** | **2021.** |
| Број незапослених | 3.283 | 3.045 | 3.485 | 3.870 |

Извор: Нацрт – Локални акциони план запошљавања Града Пожаревца за 2022. годину

Према подацима Националне службе за запошљавање, укупан број незапослених лица на територији града Пожаревца у августу 2022. год. је 2977, а од тога је 1958 жена. У односу на децембар 2020. године број незапослених је смањен за 508 лица, односно 14,58%.

Табела 7. Преглед кретања броја незапослених лица, новопријављених, пријављене потребе за запошљавањем и запослена лица са евиденције, 2022.

|  |  |  |  |  |
| --- | --- | --- | --- | --- |
|  | **Незапослена лица** | **Новопријављени** | **Пријављене потребе за запошљавањем** | **Запослени са евиденције** |
| Укупно | 2.977 | 135 | 26 | 128 |
| Жене | 1.958 | 73 | - | 80 |

Извор: Месечни статистички билтен, Национална служба за запошљавање, август 2022.

Табела 8. Старосна структура незапослених, 2021.

|  |  |  |
| --- | --- | --- |
| **Године старости незапослених лица** | **Укупно** | **Жене** |
| 15-19 | 170 | 101 |
| 20-24 | 434 | 258 |
| 25-29 | 411 | 264 |
| 30-34 | 396 | 277 |
| 35-39 | 388 | 274 |
| 40-44 | 448 | 302 |
| 45-49 | 461 | 312 |
| 50-54 | 397 | 260 |
| 55-59 | 414 | 271 |
| 60-65 | 351 | 186 |
| **Укупно** | **3.870** | **2.505** |

Извор: Нацрт – Локални акциони план запошљавања Града Пожаревца за 2022. годину

Према подацима Националне службе за запошљавање, филијала Пожаревац, број незапослених лица, на дан 31.12. 2021. године на територији Града Пожаревца је износио 3.870 од чега су већина жене, чак 2.505.

Према старосним група, највише незапослених лица је у категорији од 30-50 година, чак 43,74%. Незапослена лица старости до 30 година припадају категорији младих, теже запошљивих лица. У овог групи лица број незапослених износи 1.015, што је 26,22% од укупног броја незапослених. Старосна група од 45-49 година која у укупном броју незапослених учествује са 11,91%.

Што се тиче, структуре незапослених према квалификацији и полу, у претходне три године укупан број лица без квалификација/ниско квалификованих прати континуирано благ пораст, уз повећано учешће жена без квалификација. Иако је у 2020. години забележено смањење броја незапослених жена у односу на 2019. годину за 130, у 2021. години се повећао у односу на 2020. годину за 327 лица.

Табела 9. Структура незапослених лица према квалификацији и полу, 2017-2021.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Година**  | **Укупно** | **Жене** | **I** | **II** | **III** | **IV** | **V** | **VI** | **VII-1** | **VII-2** | **VIII** |
| 2017. | 5.103 | 2.928 | 1972 | 120 | 967 | 1354 | 12 | 314 | 374 | 1 | 1 |
| 2018. | 3.283 | 2.429 | 1569 | 88 | 703 | 1075 | 10 | 233 | 300 | 2 | 1 |
| 2019. | 3.045 | 2.308 | 1362 | 80 | 672 | 1011 | 11 | 267 | 346 | 1 | 0 |
| 2020. | 3.485 | 2.178  | 1.339  | 50 | 613 |  948 | 10 | 217 | 305 | 3 | 0  |
| 2021 | 3.870 | 2.505 | 1.835 | 55 | 603 | 917 | 5 | 195 | 258 | 2 | 0 |

Извор: Нацрт – Локални акциони план запошљавања Града Пожаревца за 2022. годину

Ако се посматра квалификациона структура лица од III до VIII степена стручне спреме, највећи број незапослених лица је са IV степеном.

Према подацима из Националне службе за запошљавање за период 01.01.2021 – 31.12.2021. године слободних радних места било је 344, и то највише у областима:

1. Трговина, угоститељство и туризам – 73
2. Машинство и обрада метала - 46
3. Економија, право и администрација – 45
4. Шумарство и обрада дрвета – 31
5. Геодезија и грађевинарство – 26
6. Комуналне, тапетарске и фарбарске услуге – 25
7. Електротехника – 25
8. Здравство, фармација и социјална заштита - 15

Од укупно 3.870 регистрованих незапослених на територији Града Пожаревца, 2.200 особа тражи запослење дуже од годину дана, од чега су 1.464 жене. Дуже од три године запослење тражи 1.131 особа међу којима је 785 жена.

Табела 10. Незапосленост по полу и дужини тражења посла, 2021.

|  |  |  |
| --- | --- | --- |
| **Категорија** | **Укупно** | **Жене** |
| до 3 месеца | 490 | 286 |
| 3 до 6 месеци | 319 | 206 |
| 6 до 9 месеци | 361 | 230 |
| 9 до 12 месеци | 400 | 319 |
| 1 до 2 године | 724 | 444 |
| 2 до 3 године | 345 | 235 |
| 3 до 5 година | 344 | 233 |
| 5 до 8 година | 406 | 301 |
| 8 до 10 година | 113 | 68 |
| преко 10 година  | 268 | 183 |

Извор: Нацрт – Локални акциони план запошљавања Града Пожаревца за 2022. годину

**Привреда**

Према актуелном методолошком концепту Републичког завода за статистику, категорија националног дохотка, као и бруто домаћег производа (БДП) се не води на нивоу локалних самоуправа после 2005. године. Последњих неколико година Републички завод за статистику прати регионални БДП који представља примарни статистички индикатор за мерење економских перформанси региона, а Град Пожаревац се налази у региону Јужне и Источне Србије. Из тог разлога није било могуће доћи до података о локалном БДП–у, док постоје подаци о бруто додатој вредности (БДВ) за Браничевски округ за године 2015., 2016. и 2018.

У структури БДВ-а Браничевског управног округа у 2018. години најзаступљенија је индустрија 45,5% одсто (што је изнад републичког просека који износи 25,4%), затим следе услуге са 41,1% (што је испод републичког просека од 61,5%), и пољопривреда која учествује са 10,2%, (што је за 2,5% више у односу на просек Републике Србије од 7,7 одсто. Грађевинарство учествује са 3,2% (што је испод републичког просека који износи 5,4 %). Сличан однос био је и у 2015. и 2016. години.

Табела 11. Структура БДВ – а Браничевског округа по годинама

|  |  |  |  |  |
| --- | --- | --- | --- | --- |
| Година  | Пољопривреда | Индустрија | Услуге | Грађевинарство |
| 2015 | 17.3 | 39,8 | 40,4 | 2,5 |
| 2016 | 17.2 | 39,4 | 40,8 | 2,6 |
| 2018 | 10,2 | 45,5 | 41,1 | 3,2 |

Извор: Републички завод за статистику

Привреда Пожаревца спада у ред најразвијенијих у Србији. Привредну структуру карактерише доминација рударско-енергетског комплекса и пољопривреде, уз релативно развијене делатности терцијалног сектора.

Потенцијале привредног развоја на подручју Града Пожаревца, поред природних ресурса и резерви угља (пре свега лигнита), нафте и гаса, као и налазишта глине и кварцног песка, шљунка и песка дуж токова реке Велике Мораве и Дунава представљају и велике могућности развоја пољопривреде и прерађивачке прехрамбене индустрије, имајући у виду добре педолошке и друге природне услове за постизање конкурентности у готово свим гранама пољопривредне производње. Потенцијале привредног развоја представља и квалитетан високостручни кадар, обучена радна снага, повољан географски положај, крупна регионална инфраструктура (саобраћајнице, железница, енергетски капацитети и инфраструктура, телекомуникације), урбана насеља, социјални сервиси и јавне службе.

Доминантне привредне гране су: енергетика, рударство, пољопривреда, трговина и прехрамбена индустрија. На територији Пожаревца послују са једне стране велики привредни субјекти као што су огранак - „ТЕ-КО“ Костолац са издвојеним предузећима ПД „ПРИМ“, ПД „ГЕОРАД“, ПД „Костолац услуге“, ПД „Аутотранспорт“ (сектори енергетике и рударства, са предузећима која су у свом пословању оријентисана на сарадњу са огранком - ТЕ-КО Костолац), затим Концерн ,,БАМБИ'' а.д. Пожаревац, УНИОН МЗ, из прехрамбеног сектора, ARRIVA (саобраћајно транспортно предузеће). На другој страни је велики број малих и средњих предузећа, чији број расте од краја осамдесетих година прошлог века, када је захваљујући изменама законских прописа, дошло до либерализације у поступку оснивања предузећа и предузетничких радњи, односно стварања повољнијих услова за њихово оснивање.

Огранак – ''ТЕ-КО'' Костолац је највећи привредни субјект у Пожаревцу. Његова основна делатност је производња електричне енергије и учествује са око 14% у укупној производњи електричне енергије у Србији. Са укупно око 3.140 радника, пре свега из рударске, машинске и електро струке заузима најзначајније место по питању запослености у Пожаревцу. Поред производње електричне енергије, ТЕ- КО Костолац годишње произведе више од 10 милиона тона лигнита, а топлотна енергија која настаје у процесу производње електричне енергије користи се за грејање Пожаревца, Костолца и околних села. Присуство великог система Термоелектране и копови Костолац, где је у току изградња новог блока термоелектране, са издвојеним предузећима, који већ деценијама представља мотор развоја националне привреде, као и неколико значајних предузећа у прехрамбеној и прерађивачкој индустрији, трговини, саобраћају и услугама (Унион МЗ, ARRIVA Litas, Маркет – Паркет, Леско, *Digital logic*, Луна, Милами,...) употпуњавају слику Пожаревца као град првог степена развијености и изнад републичког просека (РЗС, 2020).

Пожаревац је град са снажном привредом која представља комбинацију великих индустријских система, динамичног сектора ММСП, пољопривредне производње и растућег сектора услуга. Са доласком великих страних инвеститора (ПКЦ група и *Coca Cola* која је купила Бамби Банат а.д. Пожаревац) чије инвестиције се одвијају фазно, и отварања преко 500 нових радних места, са продатим комплетним земљиштем у Северном блоку индустријске зоне локалним и регионалним привредницима, где је изградња објеката у току, може се рећи да су током претходног планског циклуса у великој мери достигнути значајни стратешки циљеви за сваку ЈЛС, а то су квалитетан пословни амбијент и висок ниво запослености.

Природна богатства на територији Града Пожаревца, околност да је Пожаревац административно – политички центар Браничевског округа, као и изузетно повољан географски, а нарочито саобраћајни положај допринели су привредном развоју Пожаревца.

Производни погони мањих капацитета (складишта, хладњаче, млекаре, погони за прераду хране, стоваришта дрвне грађе, занатске радионице, саобраћајна привреда и др.) лоцирани су дисперзно на територији Пожаревца, као и уз путне правце према Великом Градишту и Драговцу.[[4]](#footnote-4)

Табела 12. Број привредних друштава на територији Града Пожаревца, 2018-2021.

|  |  |  |  |  |
| --- | --- | --- | --- | --- |
| **Број привредних друштава** | **2018.** | **2019.** | **2020.** | **2021.** |
| Активних | 780 | 643 | 641 | 663 |
| Новооснованих | 41 | 49 | 30 | 50 |
| Брисаних / угашених | 24 | 196 | 32 | 26 |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Графикон 3. Финансијске перформансе привредних друштава, Пожаревац (са општином Костолац), 2018-2020.

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Табела 13. Број предузетника на територији Града Пожаревца, 2018-2021.

|  |  |  |  |  |
| --- | --- | --- | --- | --- |
| **Број предузетника** | **2018.** | **2019.** | **2020.** | **2021.** |
| Активних | 2.279 | 2.326 | 2.068 | 2.143 |
| Новооснованих | 257 | 236 | 199 | 199 |
| Брисаних / угашених | 178 | 188 | 144 | 131 |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Графикон 4. Финансијске перформансе предузетника, Пожаревац (са општином Костолац), 2018-2020.

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Табела 14. Примаоци финансијског лизинга (привредна друштва) на територији Града Пожаревац (у ЕУР), 2018-2021.

|  |  |  |  |  |
| --- | --- | --- | --- | --- |
| **Примаоци финансијског лизинга** | **2018.** | **2019.** | **2020.** | **2021.** |
| Број прималаца лизинга (привредна друштва) | 17 | 17 | 14 | 17 |
| Број лизинг уговора (привредна друштва) | 45 | 54 | 30 | 35 |
| Вредност лизинг уговора(привредна друштва) | 1.082.533 | 1.703.241 | 991.527 | 1.490.339 |
| Број прималаца лизинга (предузетници) | 6 | 11 | 9 | 10 |
| Број лизинг уговора (предузетници) | 7 | 15 | 10 | 10 |
| Вредност лизинг уговора (предузетници) | 116.627 | 532.450 | 239.019 | 176.549 |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Табела 15. Залогодавци (привредна друштва) на територији Града Пожаревац (у ЕУР), 2018-2021.

|  |  |  |  |  |
| --- | --- | --- | --- | --- |
| **Залогодавци - привредна друштва** | **2018.** | **2019.** | **2020.** | **2021.** |
| Број привредних друштава   | 21 | 18 | 15 | 22 |
| Број уписаних заложних права (привредна друштва) | 31 | 25 | 23 | 35 |
| Износ обезбеђених потраживања (привредна друштва) | 5.496.322 | 4.319.748 | 6.439.139 | 12.738.290 |
| Број предузетника   | 2 | 4 | 3 | 3 |
| Број уписаних заложних права (предузетници) | 3 | 7 | 3 | 4 |
| Износ обезбеђених потраживања (предузетници) | 566.118 | 484.389 | 640.915 | 358.095 |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

**Инвестиције**

На основу доступних података са АПР-а о подстицајним мерама за регионални развој које је користио Град Пожаревац у периоду од 2018. до 2021. године приметан је значајан пораст финансијске подршке за подстицање запошљавања, са 17,5 милиона РСД у 2019. години на 38,5 милиона у 2021. години. У 2019. години забележен је значајан пад инвестиција у запошљавање, за чак 10 милиона у односу на 2018. годину, након чега се бележи раст издвојених подстицајних средстава за ову значајну област.

У 2021. години приметно је издвајање средстава за саобраћајну инфраструктуру, по први пут од 2018. године. Такође, приметно је и да од 2018. године нема улагања у енергетску инфраструктуру, иако кључну за привредни развој.

Табела 16. Подстицаји регионалног развоја према наменама на територији Града Пожаревац (у хиљадама РСД)

|  |  |  |  |  |
| --- | --- | --- | --- | --- |
| **Укупни подстицаји регионалног развоја према наменама** | **2018.** | **2019.** | **2020.** | **2021.** |
| Подстицање запошљавања | 27.083 | 17.514 | 25.607 | 38.554 |
| Кадровски и људски ресурси | 912 | - | 777 | 80 |
| Подстицање извоза | 220 | 16.558 | - | - |
| Подстицање производње | 27 | 52.410 | - | 33.336 |
| Подстицање пољопривреде | 33.189 | 44.042 | 51.728 | 38.852 |
| Научно-истраживачки рад и развој | 636 | 1.752 | 1.407 | 2.023 |
| Заштита животне средине | - | - | 24.000 | - |
| Саобраћајна инфраструктура | - | - | - | 158.959 |
| Енергетска инфраструктура | 2.023.131 | - | - | - |
| Здравство | 24.246 | 50.842 | 8.492 | 115.382 |
| Образовање, наука, култура и спорт | 9.663 | 32.399 | 12.379 | 9.007 |
| Друге намене | 40.868 | 26.602 | 59.086 | 25.465 |
| **Укупно** | **2.159.973** | **242.119** | **183.475** | **421.657** |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Највише средстава у 2021. години издвојено је великим привредним друштвима, укупно 143 милиона РСД што је знатно мање у поређењу са 2018 годином када је истој привредној групацији додељено укупно 2 милијарде РСД. После великих привредних друштава, највише средстава у 2021. години додељено је институцијама у области здравства (118 милиона РСД) што је значајан пораст улагања у ову област посебно у односу на 2020. годину када је здравству издвојено свега 9 милиона РСД.

Институцијама у области културе додељено је свега 37.000 РСД (~300 ЕУР) што је износ који је мањи од нето просечне плате у Граду Пожаревцу (66.190 РСД).

Табела 17. Подстицаји регионалног развоја према врсти корисника на територији Града Пожаревац (у хиљадама РСД)

|  |  |  |  |  |
| --- | --- | --- | --- | --- |
| **Укупни подстицаји регионалног развоја према врсти корисника**  | **2018.** | **2019.** | **2020.** | **2021.** |
| **Број** | **Износ** | **Број** | **Износ** | **Број** | **Износ** | **Број** | **Износ** |
| Велико привредно друштво | 3 | 2.023.422 | 2 | 16.799 | 1 | 368 | 2 | 143.409 |
| Микро, мала и средња привредна друштва   | 25 | 20.572 | 11 | 29.971 | 19 | 30.010 | 37 | 51.788 |
| Предузетник | 32 | 6.589 | 43 | 57.203 | 62 | 29.667 | 84 | 38.346 |
| Пољопривредна газдинства | 1.264 | 33.189 | 1.353 | 44.042 | 1.488 | 51.728 | 1.506 | 38.852 |
| Удружење | - | - | 1 | 173 | - | - | - | - |
| Друго правно лице | 1 | 912 | - | - | 1 | 777 | 1 | 80 |
| Институције из области образовања и науке | 7 | 7.886 | 3 | 2.929 | 9 | 12.003 | 6 | 1.391 |
| Институције из области културе | 4 | 2.389 | 1 | 200 | 4 | 1.300 | 1 | 37 |
| Институције из области здравства | 4 | 25.153 | 5 | 51.425 | 6 | 9.289 | 3 | 118.051 |
| Орган државне управе | 6 | 5.847 | 8 | 3.831 | 9 | 6.680 | 3 | 399 |
| Друге институције | - | - | - | - | - | - | 3 | 2.361 |
| Јединица локалне самоуправе | - | - | 1 | 29.844 | 1 | 24.000 | 2 | 21.816 |
| Други појединачни корисници | 2 | 30.000 | 1 | 2.000 | 1 | 15.000 | 1 | 500 |
| Остали корисници   | - | 1.627 | - | 2.924 | - | 2.254 | - | 3.196 |
| **Укупно** | **1.354** | **2.159.973** | **1.431** | **242.119** | **1.602** | **183.475** | **1.652** | **421.657** |

Извор: Агенција за привредне регистре Републике Србије: https://pretraga2.apr.gov.rs/APRMapePodsticaja/#

Табела 18. Остварене инвестиције у нова основна средства, по карактеру изградње и техничкој структури у 2020. год., у хиљадама РСД

|  |  |  |
| --- | --- | --- |
| **Укупно** | **Карактер изградње** | **Техничка структура** |
|  | **Нови капацитети** | **Реконструкција** | **Одржавање** | **Грађевински радови** | **Опрема са монтажом** | **Остало** |
| 14.206.640 | 7.808.179 | 5.773.261 | 625.200 | 4.942.482 | 9.222.832 | 41.326 |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

Табела 19. Остварене инвестиције у нова основна средства, по делатностима у 2020. год., у Граду Пожаревац, у хиљадама РСД

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Укупно | Пољопривреда, шумарство и рибарство | Рударство | Прерађивачка индустрија | Снабдевање ел. енергијом, гасом | Снабдевање водом | Грађевинарство | Трговина на велико и мало | Саобраћај и складиштење | Услуге смештаја и исхрана |
| 14.206.640 | 28.948 | - | 1.035.144 | 10.634.765 | 347.823 | 577.588 | 176.439 | 561.297 | - |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

**Туризам**

У Граду Пожаревцу у досадашњем периоду нису искоришћене могућности које пружају постојећи туристички ресурси. Природне погодности (богатство текућих вода, разноврсност флоре и фауне, погодан рељеф и умерено-континентална клима), изграђена мрежа саобраћајница (друмски, железнички, водени), повољан гео-саобраћајни положај, вредно културно-историјско наслеђе, заштићени споменици природе и спортско-рекреативни садржаји, представљају добру основу за њихово искоришћавање у циљу интензивнијег развоја туризма у Граду Пожаревцу.

Туристичке атракције су:

1) **Археолошки локалитети:** Виминацијум - остаци војног утврђења и главног града римске провинције Горње Мезије, Маргум – локалитет из праисторијског доба и касније римско утврђење, Рукумија – локалитет из бронзаног доба и Малинац – локалитет из праисторијског доба (бронзано доба);

2) **Комплекс Љубичево** - налази се у близини Пожаревца и сматра се једном од најстаријих ергела у Србији (основана 1853. године);

3) **Сакрални објекти:** манастир Рукумија – датира из средњег века и народна традиција га приписује задужбинама кнеза Лазара, манастир Сестрољин – припада једном манастирском кругу (Сестрољин, Рукумија и Брадача) за који се везује народно предање о трагичној судбини девојке Јелице;

4) **Локална излетишта и паркови:** Етно парк Тулба – јединствени музеј у природи са више примерака народне архитектуре с краја XIX века и спомеником посвећеном Пожаревачком миру (1718. године); спомен парк Чачалица – налази се на истиоменом брду изнад града; «Моравска лагуна»- представља приобаље велике Мораве које се простире узводно од Љубичева;

5) **Манифестације:** Љубичевске коњичке игре – традиционално се организују од 1964. године у септембру и представљају празник за све љубитеље коња и коњичког спорта; Новембарски дани културе у Пожаревцу, Бијенале Милене Павловић Барили, Дани Слободана Стојановића, Дани Миливоја Живановића (Глумачке свечаности); Милици у походе.

Туристичка организација Града Пожаревца презентује све туристичке производе града са акцентом на Љубичевске коњичке игре. Понуде везане за Љубичево, Виминацијум, Етно парк „Тулба“, Рукумију постоје и атрактивне су у тој мери да их туристичке агенције уносе у своје понуде за екскурзије и пословна путовања. [[5]](#footnote-5)

Графикон 5. Доласци туриста, 2018-2020.

Извор: Профил Града Пожаревца, 2022. година, Републички завод за статистику: http://devinfo.stat.gov.rs

Графикон 6. Ноћења туриста, 2018-2020.

Извор: Профил Града Пожаревца, 2022. година, Републички завод за статистику: http://devinfo.stat.gov.rs

**Пољопривреда**

Пољопривредна производња има посебан значај за привреду, економски и друштвени развој Града Пожаревца, имајући у виду да пољопривредне површине заузимају 74,10% укупне територије (од тога су 97,8% обрадиве површине).

Према расположивим природним, људским и техничким ресурсима који нису у потпуности искоришћени, пољопривреда града Пожаревца може, и у постојећим условима остваривати више приносе и значајније доприносити његовом економском развоју.

Генерално посматрано, пољопривреда је један од пратећих сектора у Граду Пожаревцу. Између два пописна периода, смањило се учешће пољопривреде у укупној популацији, као и удео активног пољопривредног у укупном становништву.

Табела 20. Општи подаци о пољопривредним газдинствима, Град Пожаревац, 2020.

|  |  |
| --- | --- |
| **Број газдинстава** | 4.195 |
| **Коришћено пољопривредно земљиште** | 27.440 |
| **Оранице и баште** | 26.164 |
| **Воћњаци** | 500 |
| **Виногради** | 69 |
| **Ливаде и пашњаци** | 527 |
| **Говеда** | 3.882 |
| **Свиње** | 45.401 |
| **Овце** | 8.019 |
| **Живина** | 168.679 |
| **Трактори** | 4.122 |
| **Годишња радна јединица** | 2.683 |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

Квалитет земљишта је висок и највећим делом припада плодним типовима земљишта (чернозем, смоница, гајњача). Што се тиче структуре обрадивих површина, највише се гаје: пшеница, кукуруз, сунцокрет, крмно биље и поврће.

Воћњаци покривају 444 ha. Од воћа, највише се гаје јабуке и шљиве. Виногради покривају 99 ha и углавном се налазе у приватном власништву. Ливаде и пашњаци заузимају површину од 938 ha.

После ратарства, сточарство заузима друго место по обиму пољопривредне производње. Сточни фонд у 2014. години изгледао је овако: 5.819 говеда, 27.720 свиња, 9.465 оваца и 310.151 живине.

Један од најзначајнијих сектора у региону јесте пчеларство. Према последњем Попису пољопривреде, у Браничеву је регистрован највећи број кошница у Србији, а збирно Регион учествује у укупном броју кошница на националном нивоу са 8,62%.

Према подацима последњег пописа Републичког завода за статистику (2012. године):

* Укупна површина коришћеног пољопривредног земљишта на територији Града износи 24.654,4 ha, док је укупан број говеда 5.821, свиња 27.625, оваца 9.472, коза 2.148, живине 309.327 и пчелињих друштава 6.618.
* Укупна пољопривредна производња на подручју града Пожаревца са Градском општином Костолац обавља се на површини од 24.981 ha од чега се производња ратарских култура одвија се 93%, воћарских култура на 1,9% и винова лоза на свега 0,4%.
* Остварени обим производње ратарских култура износи 101.545 тона од чега кукуруз, пшеница и сунцокрет чине 86.4%. Просечни приноси кукуруза износе 5.694 kg, пшенице 3.537 kg и сунцокрета 2.254 kg по хектару.
* Укупна производња воћа износила је 2.971 тону с тим што се највише производе шљиве на 209 хектара и јабуке на 63 хектара.
* На територији града Пожаревца има укупно 18.457 условних грла при чему се највише гаје свиње, говеда, овце и кокошке.[[6]](#footnote-6)

Табела 21. Продаја и откуп изабраних производа пољопривреде, шумарства и рибарства, Град Пожаревац, 2020.

|  |  |
| --- | --- |
| **Пшеница (t)** | 4.264 |
| **Кукуруз (t)** | 9.635 |
| **Свиње (t)** | 28 |
| **Говеда (t)** | 1.013 |
| **Јаја, хиљаде ком.** | 653 |
| **Млеко, хиљаде (t)** | 1.433 |
| **Пасуљ (t)** | - |
| **Кромпир (t)** | 148 |
| **Јабуке (t)** | 39 |
| **Шљиве (t)** | 3 |
| **Грожђе (t)** | 1 |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

На територији града Пожаревца постоје три земљорадничке задруге, и то:

* Земљорадничка задруга „Лучица“ из Лучице, има укупно 50 задругара, од којих су 5 запослена,
* Земљорадничка задруга „Јединство“ из Пожаревца, има укупно 51 задругара, од којих су 17 запослена,
* Земљорадничка задруга „Дрмно“ из Дрмна, има укупно 15 задругара, од којих су 4 запослена.

Задруге су активне, уписане су у привредни регистар у Агенцији за привредне регистре, имају минимум пет задругара регистрованих у Управи за трезор. Наведене задруге се првенствено баве трговином, мањи део се бави гајењем усева ратарских и повртарских култура.

Такође, постоји седам Удружења из области пољопривреде, и то:

* Удружење пчелара „Пожаревац“, има укупно 290 чланова,
* Удружење воћара „Пожаревац“, има укупно 15 чланова,
* Удружење пољопривредних произвођача „Стиг“ Града Пожаревца, 160 чланова
* Удружење произвођача лешника „Србије“, 28 чланова
* Удружење грађана „Развојна визија“, 5 члана
* Пољопривредно удружење „Доње Поморавље'' Брежане, 28 чланова
* Удружење Рома Браничевског округа (Златни точак издвојена задруга), 20 чланова.

Према Стратегији одрживог развоја Града Пожаревца 2017-2022. године, основни проблеми у пољопривреди су: уситњеност поседа, дугогодишња застарелост пољопривредне механизације, велика миграција становништва из села у градове и иностранство. Пољопривредна механизација на територији града стара је у просеку око 15-20 година. Оживело је тржиште половне механизације а само мали број произвођача је имао могућности да се кредитно задужи и обнови механизацију куповином нових погонских и прикључних машина. Евидентно је да се намеће потреба да се са укрупњавањем поседа ревитализује домаћа индустрија машина и опреме уз подршку стратешких иностраних партнера, која би била усмерена ка потребама малих и средњих газдинстава до 50 ha обрадиве површине.

Табела 22. Пошумљене површине и посечена запремина дрвета, Град Пожаревац, 2020.

|  |  |
| --- | --- |
| **Обрасла шумска површина, укупно (у хектарима)** | 3.388,64 |
| **Посечена дрвна запремина, укупно (у m3)** | 24.140 |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

Табела 23. Водоснабдевање и испуштање отпадних вода, Град Пожаревац, 2020.

|  |  |
| --- | --- |
| **Укупне захваћене воде, хиљ. m3** | 10.038 |
| **Испоручене воде за пиће, хиљ. m3** | 4.498 |
| **Укупне испуштене отпадне воде, хиљ. m3** | 4.342 |
| **Испуштене отпадне воде у системе за одвођење отпадних вода, хиљ. m3** | 2.936 |
| **Пречишћене отпадне воде, хиљ. m3** | - |
| **Број домаћинстава прикључених на водоводну мрежу, хиљ. m3** | 24.742 |
| **Број домаћинстава прикључених на канализациону мрежу, хиљ. m3** | 16.153 |

Извор: Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf

1. Извор: Уредба о утврђивању јединствене листе развијености региона и јединица локалне самоуправе за 2014. годину, "Службени гласник РС", број 104 од 1. октобра 2014. [↑](#footnote-ref-1)
2. Извор: Републички завод за статистику, http://devinfo.stat.gov.rs [↑](#footnote-ref-2)
3. Општине и региони у Републици Србији, 2021, Републички завод за статистику: https://publikacije.stat.gov.rs/G2021/Pdf/G202113048.pdf [↑](#footnote-ref-3)
4. Стратегија одрживог развоја Града Пожаревца 2017-2022. године: https://pozarevac.rs/wp-content/uploads/2011/11/Strategija\_OdrzivogRazvoja.pdf [↑](#footnote-ref-4)
5. Стратегија одрживог развоја Града Пожаревца 2017-2022. године: https://pozarevac.rs/wp-content/uploads/2011/11/Strategija\_OdrzivogRazvoja.pdf [↑](#footnote-ref-5)
6. Стратегија одрживог развоја Града Пожаревца 2017-2022. године: https://pozarevac.rs/wp-content/uploads/2011/11/Strategija\_OdrzivogRazvoja.pdf [↑](#footnote-ref-6)